10.8.2006 Den Europæiske Unions Tidende L 219/3 KOMMISSIONENS FORORDNING (EF) Nr. 1203/2006 af 9. august 2006 om ændring af bilag V til Rådets forordning (EF) nr. 1440/2005 for så vidt angår de kvantitative lofter for visse stålprodukter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1440/2005 af 12. juli 2005 om forvaltning af visse restriktioner for indførslen af visse stålprodukter fra Ukraine og om ophævelse af forord- ning (EF) nr. 2266/2004 (!), særlig artikel 5, og ud fra følgende betragtninger: (1) — Den 29. juli 2005 indgik Det Europæiske Fællesskab og Ukraines regering en aftale om handel med visse stålpro- dukter (?) (herefter benævnt »aftalen«). (2) Ifølge aftalens artikel 3, stk. 3, kan mængder under de kvantitative lofter, som ikke udnyttes i løbet af et kalen- derår, overføres til det følgende kalenderår med indtil 10 % af det relevante kvantitative loft, der er fastsat i bilag III til aftalen. (3) Ifølge aftalens artikel 3, stk. 4, kan indtil 15 % af det kvantitative loft for en given produktgruppe overføres til en eller flere andre produktgrupper. (4) — Ukraine har inden de i aftalen fastsatte tidsfrister meddelt Fællesskabet, at det ønsker at gøre brug af bestemmel- serne i artikel 3, stk. 3 og 4. Der bør foretages de nødvendige tilpasninger af de kvantitative lofter for 2006 som følge af Ukraines anmodning. (5) — Forordning (EF) nr. 1440/2005 bør derfor ændres i over- ensstemmelse hermed — UDSTEDT FØLGENDE FORORDNING: Artikel 1 De kvantitative lofter for 2006 i bilag V til forordning (EF) nr. 1440/2005 fastsættes som angivet i bilaget til nærværende forordning. Artikel 2 Denne forordning træder i kraft på tiendedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. august 2006. ()) EUT L 232 af 8.9.2005, s. 1. (?) EUT L 232 af 8.9.2005, s. 42. På Kommissionens vegne Peter MANDELSON Medlem af Kommissionen